text: 17-årig voldtaget på pizzeria – tre yngre mænd er sigtet
  18 november 2016 kl. 16.27
  Hele fredag har politiet undersøgt et pizzeria i Aabenraa. Det er på baggrund af en voldtægtssag, bekræfter politiet.
  Omkring ved 4-tiden natten til fredag blev en 17-årig pige voldtaget på Savannah Pizza & Burgerhouse på Rådhusgade i Aabenraa.
  Derfor har politiet hele dagen efterforsket sagen og sikret spor på pizzeriaet. Tre mænd er anholdt.
  Local Eyes var på stedet. Du kan se video øverst i artiklen og på localeyes.dk.
  Jan Lambertsen, leder, lokalpolitiet i Aabenraa: "Der er tale om en voldtægtssag. Vi har først på dagen anholdt tre yngre mænd. De bliver fremstillet i grundlovsforhør senere i dag."
  Ifølge JydskeVestkysten er mændene er 19, 19 og 23 år. To af dem er kendte af politiet i forvejen. Det bekræfter politiet.
  - Der er tale om en voldtægtssag. Vi har først på dagen anholdt tre yngre mænd. De bliver fremstillet i grundlovsforhør senere i dag, siger leder af lokalpolitiet i Aabenraa, vicepolitiinspektør Jan Lambertsen, til TV SYD. 
  Af hensyn til den videre undersøgelse holder politiet kortene tæt til kroppen.
  
  - Jeg kan ikke udtale mig yderligere om sagen eller ejeren af pizzeriaet, slutter Jan Lambertsen.
  Pigen er fredag kørt til Kolding for at blive undersøgt på et center for voldtægtsofre.
  